open-index/open-wikipedia-markdown huggingface dataset:
ריתוק (תעופה)

[ממוזער|[מטוס משאיר פס התעבות במהלך שהיה בתבנית ריתוק מעגלית בקרבת נמל התעופה שטוטגרט.]]
**ריתוק** (לעיתים נקרא גם **המתנה**, **מעגל המתנה** או **תבנית המתנה**; באנגלית: **Holding Pattern**) בתעופה הוא הליך של הגבלת כלי הטיס לטיסה בתבנית מעל נקודת ציון ובגובה מסוימים על ידי הליכי טיסה מקומיים או גורמי בקרה אווירית לטובת יצירת הפרדה וסידור התנועה האווירית באזור מסוים. לדוגמה בשלבי הגישה לנחיתה באזור בקרה של נמל תעופה מסוים. הליך ותבנית הריתוק מתוכננים לטיסה בתנאי מכשירים בשביל שכל כלי טיס לבצע אותם בצורה בטוחה.

## תבנית ריתוק
[ממוזער|תרשים של תבנית ריתוק בקרבת [דטרויט המתחיל בנקודת הציון SPICA.]]
תבניות ריתוק מתאפיינת בשימוש בקֶבַע  – נקודת ציון מוכרת. לרוב בטיסה בכללי מכשירים משתמשים בקבע ממקור חיצוני כגון מיקום משואת NDB, VOR או נקודת הצטלבות וקטורי VOR מסוימים. עם הגעה לנקודה הטייס מתחיל בתבנית פניות ימינה (אלא אם יש הגבלה מרחבית בגללה נדרש שינוי כיוון התבנית) שנראית כמו מסלול מרוצים. אורכה של כל תבנית הוא 4 דקות, כאשר כל צלע של התבנית היא באורך של דקת טיסה שאחריה מתבצעת פנייה של 180 מעלות בקצב של 3 מעלות בשנייה (Rate One Turn) שאורכה כדקה.

על הצוות המטוס לבחור שיטת גישה לנקודת הקבע באופן שיתאפשר להם לבצע את הפנייה הראשונית ולהיכנס לתבנית כפי שמוגדר לרוב בתרשימי טיסת המכשירים. ישנן 3 שיטות גישה והשתלבות לתבנית ריתוק התלויות בזווית וקטור הכניסה של כלי הטיס יחסית לתבנית.

קובץ:HoldDirectEntry.svg|השתלבות ישירה
קובץ:HoldParallelEntry.svg|השתלבות במקביל
קובץ:HoldTeardropEntry.svg|השתלבות בצורת טיפה

לעיתים נקודת הריתוק נקבעת על ידי קריאת מרחק DME מסוימת בווקטור יוצא של משואת VOR, במצב זה, אם כל התבנית מיושרת על אותו הווקטור, אורך צלעות של התבנית יקבעו על ידי קריאת המרחק במקום זמן.

בתלות באזור, הנהלים והוראות הפקח, אורך כל צלע של התבנית נקבע לעיתים ל־3 דקות (הפניות מתבצעות באותו קצב תמיד).

בתנאי טיסת ראייה, נקודת הקבע יכולה להיות נקודת ציון מוכרת וקלה לזיהוי דוגמת צומת, בניין בולט או גבעה וכדומה.

## מהירויות ריתוק
[ממוזער|פס התעבות של מטוס שרק יצא מתבנית ריתוק מעל לנקודת ציון BASUM בכניסה ל[נוהל הגעת מכשירים|נתיב הגעת מכשירים לנמל התעופה המבורג פולסביטל.]]
מפני שמרבית תבניות הריתוק מבוססות על תזמון, במהירויות הטיסה שונות גודל התבנית משתנה. לכן במרבית המקרים יש הגבלה על מהירות בה מבצעים את התבנית. המהירות נקבעת לרוב על פי גובה הטיסה, שכן בגובה רב אי אפשר לטוס לאט כמו גובה נמוך יותר, אחרת יש סכנה של כניסה להזדקרות בגלל האוויר הדליל יותר.

הארגון הבין-לאומי לתעופה אזרחית (ICAO) מגדיר מהירויות ריתוק מרביות:
* בגבהים של עד 14,000 רגל – 230 קשר
* בין 14,000 רגל ועד 20,000 רגל – 240 קשר
* בין 20,000 רגל ועד 34,000 רגל – 265 קשר
* מעל 34,000 רגל – מאך 0.83 – 550 קשר

עם זאת, מטוסי קרב מסוימים שלא מסוגלים להיצמד למהירויות אלו בגלל ביצועיהם עשויים לטוס מהר יותר.

## ראו גם
* הקפה (תעופה)
* תעופה – מונחים

## קישורים חיצוניים

## הערות שוליים

קטגוריה:מונחים בתעופה
ולאא חוסיין

**ולאא חוסיין** (נולדה ב-20 במרץ 1989; בערבית: **ولاء حسين**) היא שחקנית כדורגל ערבייה-ישראלית המשחקת במכבי חולון בליגת העל ולשעבר שחקנית נבחרת פלסטין בכדורגל נשים.

חוסיין גדלה בכפר שעב ונהגה לשחק בילדותה עם ילדים בנים בכפר. בגיל 16, אותרה על ידי מנהל קבוצת בני סכנין אשר צפה בה משחקת בחצר ביתה. בעקבות כך עברה לבית ספר בסכנין והחלה לשחק במסגרת קבוצת בנות סכנין. בגיל 18 שיחקה בנבחרת הנערות של ישראל, השתתפה בשלושה משחקים ואף הבקיעה במשחק מול צפון אירלנד באוקטובר 2007. שנה לאחר מכן הוזמנה לשחק בנבחרת פלסטין לנשים במסגרת טורניר בקטר.

בעונות 2006–2008 שיחקה בקבוצת בנות סכנין בליגת הנשים. ב-2008/2009 שיחקה בהפועל עירוני פתח תקווה (ליגת נשים ראשונה). ב-2009/2010 שיחקה במכבי צור שלום ביאליק (ליגה נשים ראשונה). ב-2011–2013 שיחקה במועדון כדורגל רמת השרון שהעפילה מהליגה השנייה לראשונה. ב-2013/2014 שבה לשחק בהפועל עירוני פתח תקווה (ליגה נשים ראשונה), וב-2014/2015 במועדון כדורגל רמת השרון. ב-2015/2016 שיחקה במכבי חולון (ליגה נשים ראשונה). ב-2016/2017 שיחקה במועדון ספורט קריית גת (ליגה נשים ראשונה). ב-2017–2019 שיחקה בהפועל באר שבע (ליגה לאומית נשים) כקפטנית, וכיום משחקת בהפועל מרמורק .

## קישורים חיצוניים

* דף השחקנית באתר ההתאחדות הישראלית לכדורגל
* 

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות מכבי חולון
קטגוריה:כדורגלניות מ.כ. רמת השרון
קטגוריה:כדורגלניות מ.ס. קריית גת
קטגוריה:כדורגלניות הפועל באר שבע
קטגוריה:כדורגלניות מכבי צור שלום
קטגוריה:ספורטאיות ערביות ישראליות
קטגוריה:ישראליות שנולדו ב-1989
קטגוריה:ישראלים שנולדו ב-1989
קו 1 של הרכבת התחתית של ניו יורק

**קו 1** או בשמו המלא **קו מאסף ברודוויי–השדרה השביעית** (באנגלית: **Broadway–Seventh Avenue Local**) הוא קו רכבת תחתית באגף A של הרכבת התחתית של ניו יורק סמל המסלול של הקו הוא בצבע אדום והוא אחד מארבעת הקווים שמרכיבים את אגף IRT במערכת הרכבת התחתית. הקו נקרא "קו מאסף" שכן הוא עוצר בכל התחנות במנהטן ומשלים את השירות של הקווים האחרים במחלקה.

## היסטוריה
כאשר הרכבת התחתית הראשונה נפתחה בין 1904 ו -1908, אחד מדפוסי השירות העיקריים היה במסלול ווסט סייד, שבו קו 1 המודרני משתמש. הרכבות אז היו נוסעות ממנהטן תחתית לפארק ואן קורטלנד דרך המסלול שנקרא עכשיו "IRT לקסינגטון אווניו קו". באותה תקופה היה גם שירות אקספרס עם רכבות מהירות באמצעות מסלולים מהירים מדרום לרחוב 96. כמה מהרכבות המהירות היו נוסעות לאטלנטיק אווניו בברוקלין דרך מנהרת רחוב ג'ורלימון בשעות העומס, בעקבות העומס הרב בקווי הרכבת החליטה הנהלת החברה לפתוח קו חדש שיסע מכיכר טיימס אל ברוקלין, חלקו הראשון של הקו עד לתחנת פנסילבניה נפתח ב־3 ביוני 1917. ב־1 ביולי 1918 הורחב מסלול הקו דרומה אל דרום-פרי. וב־1 באוגוסט באותה השנה נקרא "קו H", בשנת 1959 תוקצב הפרויקט ב־100,000,000 $ על מנת להרחיב ולשפץ את הקו, ההרחבה הסתימה בשנת 1989 עם עשרות תחנות ורכבות חדשות מה שאפשר להוסיף עוד הרבה נסיעות לקו. באותה השנה שונה גם שם הקו ל- קו 1.

לאחר פיגועי 11 בספטמבר, היה צורך להעביר את הרכבות לתחנות הרכבת תחתית של ה-IRT בברודוויי-השדרה השביעית. מכיוון שהתחנות מתחת לאתר מרכז הסחר העולמי נפגעו קשות בהתמוטטות מגדלי התאומים. ושירות הקו נותב דרך מנהרת קלארק סטריט, רק ב־8 בספטמבר כאשר נבנתה תחנת מרכז הסחר העולמי החדש חזר הקו לנסוע דרך שם.
טקסט=|ממוזער|297x297 פיקסלים|רכבת של קו 1 מסדרה R62

## מסלול הקו
הקו יוצא מתחנת ואן קורטלנדט פארק שבשכונת קינגסברידג' הצפונית, נכנס למנהטן מצפון ומדלג על כל התחנות שבמערב הארלם. ברחוב ברודוויי הוא הופך למאסף ועוצר בכל התחנות שברחוב, גם ברחוב השדרה השביעית הוא ממשיך להיות מאסף ועובר גם דרך תחנת הרכבת התחתית כיכר טיימס/רחוב 42, הקו ממשיך לדרום מנהטן, חוצה אותה ומגיע עד למנהטן תחתית שם הוא גם עוצר בתחנת הרכבת התחתית מרכז הסחר העולמי החדש. מסלולו של הקו מסתיים בתחנת הרכבת התחתית דרום פרי שהיא התחנה הדרומית ביותר במנהטן.

## ראו גם
* הרכבת התחתית של ניו יורק
* קו N של הרכבת התחתית של ניו יורק

## קישורים חיצוניים

קטגוריה:ניו יורק: קווי רכבת תחתית
ז'ארדל

**ז'ארדל ניואלדו ויירה** המוכר בעיקר בכינויו **ז'ארדל** (בפורטוגזית: **Jardel Nivaldo Vieira** או **Jardel**; נולד ב-29 במרץ 1986) הוא כדורגלן עבר ברזילאי–פורטוגזי ששיחק בעמדת הבלם.

## חיים אישיים
ז'ארדל קיבל אזרחות פורטוגזית בשנת 2016.

## תארים
### מועדונים
;בנפיקה ליסבון
*אליפות פורטוגל (5): 2013/2014, 2014/2015, 2015/2016, 2016/2017, 2018/2019
*הגביע הפורטוגלי (2): 2013/2014, 2016/2017
*גביע הליגה הפורטוגלית (5): 2010/2011, 2011/2012, 2013/2014, 2014/2015, 2015/2016
*הסופר קאפ הפורטוגלי (2): 2014, 2017
*סגנות הליגה האירופית (2): 2012/2013, 2013/2014

### תארים אישיים
*מדליית כבוד מראש העיר של פלוריאנופוליס שבברזיל (2016)

## קישורים חיצוניים

* פרופיל באתר הרשמי של בנפיקה ליסבון

## הערות שוליים

קטגוריה:כדורגלנים ברזילאים
קטגוריה:כדורגלנים פורטוגזים
קטגוריה:בלמי כדורגל ברזילאים
קטגוריה:בלמי כדורגל פורטוגזים
קטגוריה:פלוריאנופוליס: כדורגלנים
קטגוריה:כדורגלני ויטוריה
קטגוריה:כדורגלני אשטוריל
קטגוריה:כדורגלני אולהאננסה
קטגוריה:כדורגלני בנפיקה ליסבון
קטגוריה:ברזילאים שנולדו ב-1986
קטגוריה:פורטוגזים שנולדו ב-1986
אנדרה אלמיידה

**אנדרה אלמיידה** (בפורטוגזית: **André Gomes Magalhães de Almeida**; נולד ב-10 בספטמבר 1990) הוא כדורגלן עבר פורטוגזי ששיחק בעמדת הבלם.

## תארים
### מועדונים
;בנפיקה ליסבון
* אליפות פורטוגל (5): 2013/2014, 2014/2015, 2015/2016, 2016/2017, 2018/2019
* הגביע הפורטוגלי (2): 2013/2014, 2016/2017.
* גביע הליגה הפורטוגלית (4): 2011/2012, 2013/2014, 2014/2015, 2015/2016.
* הסופר קאפ הפורטוגלי (3): 2014, 2016, 2017.
* סגנות הליגה האירופית (2): , .

## קישורים חיצוניים

* פרופיל באתר הרשמי של בנפיקה ליסבון

## הערות שוליים

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:קשרי כדורגל פורטוגזים
קטגוריה:ליסבון: כדורגלנים
קטגוריה:כדורגלני בנפיקה ליסבון
קטגוריה:כדורגלני בלננסש
קטגוריה:כדורגלני מונדיאל 2014
קטגוריה:פורטוגזים שנולדו ב-1990
אודיסאס ולחודימוס

**אודיסאס ולחודימוס** (ביוונית: **Οδυσσέας Βλαχοδήμος**; נולד ב-26 באפריל 1994) הוא כדורגלן יווני-גרמני המשחק בעמדת השוער בסביליה מהלה ליגה בהשאלה מניוקאסל יונייטד ובנבחרת יוון.
## קריירת מועדונים
ולחודימוס נולד בשטוטגרט שבגרמניה, והצטרף למועדון המקומי שטוטגרט בגיל צעיר. ב-25 בפברואר 2012 עוד לפני שמלאו לו 18 הוא ערך את הופעת הבכורה שלו בקבוצת המילואים של שטוטגרט. ובסיום העונה חתם על חוזה מקצועני ראשון בקבוצה הבוגרת, שהיה תקף עד יוני 2015. ולחודימוס שיחק בעיקר בקבוצת המילואים של המועדון ואת הופעת הבכורה שלו בבונדסליגה ערך רק ב-29 באוגוסט 2015. ובסך הכל שותף ולחודימוס רק ב-3 משחקים במדי הקבוצה הראשונה של המועדון בכל שנותיו שם.

ב-26 ביוני 2016 חתם ולחודימוס על חוזה בפנאתינאיקוס מליגת העל היוונית.

ב-18 במאי 2018 חתם ולחודימוס על חוזה ל-5 שנים בבנפיקה ליסבון מליגת העל הפורטוגלית.

ב-31 באוגוסט 2023 חתם ולחודימוס על חוזה ל-4 שנים בנוטינגהאם פורסט מהפרמייר ליג. ב-5 בנובמבר 2023 ערך את הופעת הבכורה שלו בפרמיירליג ואף שמר על רשת נקייה בניצחון 2–0 על אסטון וילה.

ב-1 ביולי 2024 חתם ולחודימוס בשורות ניוקאסל יונייטד מפרמייר ליג. ניוקאסל שילמה עבורו 20 מיליון ליש"ט לנוטינגהאם פורסט הסכום הגבוה ביותר שהיא שילמה אי פעם עבור שוער.

ב-12 באוגוסט 2025 הושאל ולחודימוס לסביליה מהלה ליגה עד לתום העונה.
## קריירה בינלאומית
ולחודימוס ייצג את נבחרות גרמניה בגילים הצעירים. ב-15 במרץ 2017 לאחר שהפך לשוערה הראשון של פנאתינאיקוס הוא זומן לייצג את נבחרת יוון עד גיל 21. ב-9 בנובמבר 2018, ארבעה ימים לאחר שפיפ"א אישרה בקשתו של ולחודימוס לייצג את הנבחרת הבוגרת של יוון. זומן ולחודימוס לקראת צמד המשחקים של הנבחרת נגד אסטוניה ופינלנד במסגרת ליגת האומות. ב-15 בנובמבר 2018 ערך את הופעת הבכורה שלו בנבחרת יוון בניצחון 1–0 על פינלנד.

## תארים
;בנפיקה ליסבון
*אליפות פורטוגל: 2018/2019, 2022/2023
*הסופר קאפ הפורטוגלי: 2023
;נבחרת גרמניה בכדורגל עד גיל 21
* אליפות אירופה בכדורגל עד גיל 21: 2017.

## קישורים חיצוניים

* פרופיל באתר הרשמי של בנפיקה ליסבון

## הערות שוליים

קטגוריה:כדורגלנים יוונים
קטגוריה:כדורגלנים גרמנים
קטגוריה:שוערי כדורגל יוונים
קטגוריה:שוערי כדורגל גרמנים
קטגוריה:שטוטגרט: כדורגלנים
קטגוריה:כדורגלני שטוטגרט
קטגוריה:כדורגלני פנאתינאיקוס
קטגוריה:כדורגלני בנפיקה ליסבון
קטגוריה:כדורגלני נוטינגהאם פורסט
קטגוריה:כדורגלני ניוקאסל יונייטד
קטגוריה:כדורגלני סביליה
קטגוריה:ספורטאים זרים בפורטוגל
קטגוריה:ספורטאים יוונים באנגליה
קטגוריה:ספורטאים גרמנים באנגליה
קטגוריה:יוונים שנולדו ב-1994
קטגוריה:גרמנים שנולדו ב-1994
שאיוארש

**שאיוארש** (בהונגרית: **Sajóörös**) הוא כפר במחוז בורשוד-אבאוי-זמפלן שבצפון מזרח הונגריה. 

במהלך השנים חיו בכפר מעט יהודים.

## קישורים חיצוניים

*  
* הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
אורסרי

[שמאל|ממוזער|250px|ה"אורסר" - ציור של [תאודור אמאן מ-1888]]
[שמאל|ממוזער|250px|אורסרי ב[טרנסילבניה - חריטה מ-1869]]
**אורסרים** (ברומנית: **ursari** ובבולגרית: **урсари**) הוא כינויו בשפה הרומנית של הצוענים הנוודים העוסקים בענף המסורתי של אילוף בעלי חיים, בעיקר דובים, נחשים וקופים בעלי זנב.

המילה ursari (רבים של המילה ursar ביחיד) נגזרה מהמילה הרומנית "Urs", שמשמעותה היא "דוב". "אורסרים" הם אחד הקלאנים או השבטים הצוענים שחיו ועדיין חיים ברומניה. יש להם ניב או שניים מיוחדים של השפה הרומאני אבל לרוב הם דוברי השפה הרומנית ושכחו את שפתם רומאני (צוענית) המקורית. פוגשים אותם גם בבולגריה, סרביה וברפובליקת מולדובה. הם הגיעו בנדודיהם עד לאיטליה ולהולנד ואף לאמריקה. בבולגריה יש גם קבוצות צוענים אחרות העוסקות באילוף דובים  - מצ'קארי мечкари - באילוף קופים - מיימונרי.  

צוענים מאלפי דובים או מרקידי דובים מוזכרים בהיסטוריה כבר במאה ה-12 באימפריה הביזנטית. ביוונית נקראו ארקודיארס או 
αρκουδιάρηδες - ארקודיארדס. באיטליה נקראו "אורסאנטס" מהמילה האיטלקית לדוב orso. שם דומה יש גם למאלפי הדובים הצוענים בדרום צרפת. 
בסלובקיה נקראים ריצ'קארה, באזור איסטנבול בטורקיה - בני רומה האייג'ים.

האורסרים ברומניה התפרנסו מאילוף בעלי החיים והופעה איתם בציבור, בעיקר בירידים. הנשים עסקו בניחוש העתיד, תמורת תשלום. בנסיכויות הרומניות אורסרים חיו במעמד של עבדים עד המחצית השנייה של המאה ה-19, כששוחררו ובחלקם גם התיישבו התיישבות של קבע על הקרקע. גם בהיותם עבדים קיבלו רשות לשמור על אורח חייהם, בתנאי ששילמו לבעלים את המס השנתי.

האורסרים התפרנסו ממה ששילמו הצופים בהצגות בעלי החיים, דובים מרקדים או מצדיעים, ותשלום עבור "דריכת הדוב" (călcătura ursului). באמונה העממית דריכת דוב על גבו של אדם עשויה הייתה לרפא אותו מכל מיני חוליים, אמיתיים או מדומים. הלקוח היה נשכב על בטנו ומאלף הדוב היה מוביל אותו לשבת על גבו או אף לרקוד אליו.

מופע מבוקש במיוחד הייתה היאבקות המאלף עם הדוב, אך לעיתים הדוב היה מצליח לקרוע את השרשרת או החבל בו נקשר ובורח. במצבים כאלה המאלף היה רודף אחר הדוב, קורא לו בשמו ושר לו שירים, שהרגיל אותו אליהם מאז היה גור קטן. המרדף היה מסתיים כשהדוב נעצר ואז המאלף היה מפייס אותו עם קוביית סוכר או שבר של חלת דבש.

הכנסות נוספות היו לאורסרים מממכר שערות דובים ושומנם. עישון בעזרת השערות נחשבו לתרופה נגד עין הרע והשומן נחשב לתרופה נגד שיגרון ומחלות עצמות.
האורסרים לא נתנו לדובים שלהם בשר, כי לטענתם הבשר היה משגע אותם והופך אותם לאלימים כלפי בני אדם.

## לקריאה נוספת
*Angus Fraser *Țiganii*, Humanitas, București 2017
(אנגוס פרייזר - *הצוענים* - תרגום מאנגלית)
*Donald Kenrick *Dicționar istoric al țiganilor (romilor)* Editura Motiv, Cluj-Napoca 2002
(דנולד קנריק - *הלקסיקון ההיסטורי של הצוענים (רומים)* - תרגום מאנגלית)

## קישורים חיצוניים

* The End of the Dancing Bears 
* Amintiri din Vechiul Regat 

## הערות שוליים

קטגוריה:צוענים
קטגוריה:אילוף
Haima Fstar

**Haima Fstar,** הוא מיניוואן מתוצרת יצרנית הרכב הסינית **Haima Automobile**  (שם רשמי: **FAW Haima Automobile Co., Ltd** חברת בת של **FAW Group**  (שם רשמי: **FAW Group Corporation**) המיוצר משנת 2013 ועד היום.

## תצורות
* מיניוואן.
* מסחרית.

## "Haima Fstar"
 
* דגם "Haima Fstar" החל משווק בסין ביולי שנת 2013.
* 5 דלתות (2 דלתות צד אחוריות - דלתות הזזה).
* מספר נוסעים: 5-7.
* 7 נוסעים בתצורת ישיבה של 3 טורים.
* מנוע קדמי.
* מנוע בנזין.
* קיבולת מכל דלק - 48 ליטר.
* דגמי "Haima Fstar" מיוצאים לפיליפינים.

## תמונות

קובץ:Haima F-Star 2013 (11280362024).jpg | דגם "Haima Fstar" - מסחרית, שנת 2013 
קובץ:Haima F-Star 2013 (9405142878).jpg | דגם "Haima Fstar" - מסחרית, שנת 2013 
קובץ:Haima Fstar 003.jpg | דגם "Haima Fstar" - מיניוואן 
קובץ:Haima Fstar minivan 02.jpg | דגם "Haima Fstar" - מיניוואן 


## ראו גם
* Haima 2
* Haima 3
* Haima F7
* Haima 7
* Haima M8
* Haima Familia M5

## קישורים חיצוניים

* 

## הערות שוליים

קטגוריה:מיניוואנים
קטגוריה:מכוניות מסחריות
קטגוריה:דגמי מכוניות שהושקו ב-2013
קטגוריה:כלי רכב המיוצרים בסין
Fstar
נורמן ת'אגארד

**נורמן ארל ת'אגארד** (באנגלית: **Norman Earl Thagard**; נולד ב-3 ביולי 1943) הוא מדען אמריקאי ואסטרונאוט מטעם נאס"א. ת'אגארד הוא קצין צי ארצות הברית בדימוס. טס לחלל במשך חמש טיסות וצבר שהות של למעלה מ-140 ימים בחלל.

## ביוגרפיה
לאחר שחרורו מצי ארצות הברית, בינואר 1978 החל ת'אגארד החל לעבוד בנאס"א. באוגוסט 1979 השלים ת'אגארד תקופת הכשרה של שנה אחת, מה שהפך אותו כשיר למשימה בתפקיד מומחה למשימה בטיסות עתידיות של מעבורות חלל.

בשנת 1983 השתתף תגרד במשימה STS-7; בשנת 1985 השתתף במשימה STS-51-B; בשנת 1989 השתתף במשימה STS-30; בשנת 1992 היה ת'אגארד מפקד המטען במשימה STS-42 (רונלד גרייב היה מפקד צוות).

משימתו האחרונה של ת'אגארד הייתה בשנת 1995 במעבורת החלל סויוז TM-21. החללית התחברה לתחנת החלל מיר בה כבר פעלה משלחת מס' 17 בפיקוד אלכסנדר ויקטורנקו. לאחר קבלת אחריות על תחנת החלל משלחת מס' 18 בפיקוד ולדימיר דז'ורוב החלה את פעילותה. בכך היה ת'אגארד היה לאמריקאי הראשון ששוגר ברכב חלל רוסי, והוא נחשב הקוסמונאוט האמריקאי הראשון. במהלך משימה זו, שערכה 115 יום, נערכו 28 ניסויים. המשימה הסתיימה בנחיתה במרכז החלל קנדי במעבורת החלל אטלנטיס STS-71 ב-7 ביולי 1995.

ת'אגארד הוא פרופסור מוסמך ומייסד ומנכ"ל של מרכז למידה העוסק במדעי החלל.

ת'אגארד זכה בפרסים רבים ובין היתר: מדליית האוויר, מסדר הידידות של רוסיה, מדליית שירות נאס"א וכניסה להיכל התהילה של האסטרונאוטים.

## קישורים חיצוניים

* ראיון עם ת'אגרד
* ביוגרפיה

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:בוגרי אוניברסיטת המדינה של פלורידה
קטגוריה:בוגרי אוניברסיטת פלורידה
קטגוריה:אמריקאים שנולדו ב-1943
קולנוע ירקון (ראש העין)

**בית קולנוע "ירקון" בראש העין** הוקם בשנת 1955 על ידי שלושה יזמים מקומיים. המקום היה בעבר מבנה בריטי, ששימש כמטבח שבו קיבלו העולים מתימן את מזונם. בית הקולנוע נסגר בתחילת 1980 בעקבות הירידה ברווחיות של בתי קולנוע מקומיים בשל כניסתה של הטלוויזיה הרב-ערוצית, והמעבר לצפייה בקולנועים באזורי מסחר גדולים. כיום לאחר שלושים שנה, עיריית ראש העין החליטה לשפץ את אולם הקולנוע ההיסטורי.

## ירקון - בית הקולנוע הראשון בראש העין
בית הקולנוע הראשון אשר הוקם בראש העין בשנת 1955 נקרא "ירקון". בשנים 1949–1950 הפעילה הסוכנות היהודית במבנה בריטי מטבח שבו קיבלו העולים מתימן את מזונם שלוש פעמים ביום. המטבח שכן באזור שנקרא "מחנה א'" באותם הימים. לאחר סגירתו של מחנה העולים ראש העין, בראשית שנות החמישים של המאה העשרים, בשנת 1955, הכשירו שלושה יזמים בני המקום - חיים מליחי, עובדיה גמליאל ויעקב בן שאול את המבנה ופתחו בו את הקולנוע הראשון ובו כ-450 מושבים. בתי הקולנוע היו מרכז הבילוי הפופולרי ביותר בישראל בשנות החמישים והשישים. בתי הקולנוע אירחו גם הצגות, קונצרטים, כנסים פוליטיים ונשפים.

כוכבו של הקולנוע דעך בסוף שנות ה-70 והוא נסגר. המקרין הופקד על שמירת הצניעות וכיסה בידו את העדשה, בסצנות נועזות לקול מחאת הצעירים. על תחילת ההקרנה היה מודיע המקרין בצלצול פעמון, וגם על הפסקה של רבע שעה. ישנם מספר רב של סרטים שהוצגו בקולנוע באותה תקופה כמו: "הציפורים" של היצ'קוק, "גריז", "אפוקליפסה עכשיו", "הטוב, הרע והמכוער" ורבי מכר נוספים. אך כניסת הטלוויזיה הביאו לירידה קבועה בהכנסות של בעלי "ירקון" והוא נסגר ב-1980.

## היום
בשנת 2013, ראש עיריית ראש העין משה סיני חתם על הרשאה כספית להחזרת מבנה הקולנוע הישן לידי עיירת ראש העין לאחר שיסתיים משא ומתן עם המחזיקים במקום. בכוונת העירייה לשחזר את המקום לסינמטק, בו יוכלו תושבי העיר לקיים מפגשים בנושא תרבות, מורשת וקולנוע. עיירת ראש העין מכוונת לשחזור גלגלי ההיסטוריה, ולהעניק רגעים נוספים של חיבור בין הדור הצעיר לדור המבוגר. המבנה בראש העין שרד והעירייה קנתה אותו והחלה לפעול לשימורו יחד עם המועצה לשימור אתרי מורשת. לפי התוכנית העדכנית בחלל המרכזי במבנה יוקם שוב אולם קולנוע קטן מהמקורי אך יהיו שני חללים נוספים מוזיאון ובית קפה.

## קישורים חיצוניים

## הערות שוליים

קטגוריה:ראש העין: מבנים
קטגוריה:ישראל: בתי קולנוע
קטגוריה:ראש העין: תרבות
חלי ממן בע"מ

**חלי ממן בע"מ** היא חברה פרטית ישראלית, בניהולה של חלי ממן, לקבוצות הרזיה, ירידה במשקל, קידום אורח חיים בריא, תזונה וחינוך תזונתי. בשנת 2016 החברה הפעילה כ־400 קבוצות תמיכה לאורח חיים בריא ברחבי ישראל ובהן כ-20 אלף לקוחות. ממן אינה תזונאית ואין לה הכשרה בתחום.

## אודות החברה
חלי ממן החלה פעילותה בתחום ההרזיה בשנת 2000. את הקבוצה הראשונה פתחה בסלון של הוריה, ולאחר מספר חודשים החלה להדריך כ-15 קבוצות. לאחר שנה מתחילת הפעילות, נפתח קורס ההנחיה הראשון עם שש מנחות. בסוף 2003 הקימה ממן את חברת חלי ממן בע"מ. החברה תומכת בקבוצות ההרזיה באמצעות תפריטים לדיאטת הרזיה המפורסמים באתר החברה.

בשנת 2012 נוסדה החברה האחות "חלי ממן שיווק והפצה בע"מ" שמשווקת תחת מותג פרטי מגוון מוצרים.

## לקריאה נוספת
* איילת הירשמן, "יומן מטבח - המתכונים של חלי ממן", עיתון "לאישה", עמוד 117, 25 במרץ 2019

## קישורים חיצוניים
* 
* 
* 
* 
* 
* 

## הערות שוליים

קטגוריה:חברות משפחתיות ישראליות
בית הקונסוליה הגרמנית (תל אביב)

**בית הקונסוליה הגרמנית** הוא מבנה היסטורי, שנבנה כקונסוליה הגרמנית בשכונה הטמפלרית "ואלהאלה" ביפו. בנייתו החלה בשנת 1913, לצד דרך שכם (כיום – רחוב אילת 59) בתל אביב-יפו.

בעלי המקצוע אשר תכננו את המבנה וסביבתו היו: האדריכל אפל מגרמניה, הקבלן יוהנס ונאגל, ומתכנן הנוף יוהאן למלה. יוהאן למלה (Lämmle) ויוהנס ונאגל (Johannes Wennagel) היו תושבי המושבה שרונה. הבנייה נעשתה בשיתוף פעולה עם רוב הציבור הגרמני-טמפלרי בפלשתינה. סיום הבנייה התעכב בשל מלחמת העולם הראשונה, אשר פרצה באמצע שנת 1914. הואיל וכך,  נחנך הבניין רק בשנת 1916, על ידי הקונסול הגרמני רוסלר.

## תיאור הבניין וחומרי הבנייה
בניין בעל שתי קומות, הגדול ביותר בארץ, שנבנה מבלוקים עשויים בטון וכנראה גם האחרון שבהם. הבניין היה בנוי בהתאם למאפייני הבנייה הטמפלרית ביפו: קירותיו עשויים לבני בטון טרומיות דמוי אבן, בלוקים שבאחת מפינותיהם הוטבעה דוגמת אבן, שלא טויחה. קירות החוץ של המבנה, עשויים היו מבלוקים שהחליפו את השימוש באבן, כמו מבנים אחרים מאותה תקופה. כל האלמנטים העיטוריים, עשויים היו אף הם, מיציקות בטון טרומיות. הגג, היה מכוסה רעפי חרס וחלונותיו ותריסיו היו עשויים עץ. לבני הבטון והרעפים עשויי החרס סופקו על ידי בית החרושת "וילנד" (Wieland) מיפו ועל ידי משפחת שלוש. בית החרושת של האחים ואגנר שנמצא בסמוך, סיפק את הברזל והצנרת.

פנים הבניין היה מרוצף באריחי בטון ססגוניים. בנוסף, היו בתוכו מדרגות עץ הכוללות מעקה מסוגנן ומהודר. מחוץ לבניין הייתה גינה מטופחת. במשך השנים נוספו למבנה תוספות בנייה, והחזית  נפגעה בשל הכנסת מרכיבים זרים שהוחדרו לבניין.

## שימוש
הבניין המפואר והגינה המטופחת סביבו שימשו מרכז חברתי לבני מושבות הטמפלרים. עם כיבוש יפו על ידי הבריטים במלחמת העולם הראשונה, שימש הבניין זמנית כקנטינה המרכזית וכמעון מזדמן לחיילים בריטיים.

לדברי מנחם ידיד, שהיה מפקד האצ"ל ובית"ר באזור הדרום, נהגו התושבים הטמפלרים להניף בגאווה את דגליה של גרמניה הנאצית עם צלב הקרס בכל יום ראשון בשבוע, החל משנת 1937 עד פרוץ מלחמת העולם השנייה, על הבניין ובבית החרושת ואגנר הסמוך לו. הנפת דגל צלב הקרס, פגעה ביישוב היהודי ששכן מסביב. לפיכך, נקטו הוא ושותפו צבי גור-אריה בתגובה. הם היו מטפסים בהיחבא על גגות המבנים, מורידים את הדגלים ושורפים אותם בלהט רב. בסיום הפעולה היו חומקים לבקעת מסילת הרכבת, ומשם נעלמים בינות לבתי הסביבה.

הקונסוליה הגרמנית נסגרה בתחילת שנות ה-40 של המאה הקודמת, כאשר חלק גדול מהציבור הגרמני הוגלה מהארץ, הואיל והיו נתיני ארץ אויב.

נכון לשנת 1995, במסמך של משרד הבריאות, ממוקמת במבנה המעבדה לגיהות תעסוקתית של משרד העבודה והרווחה.

## שימור המבנה
הבניין שופץ בתחילת שנות ה-2000, על ידי משרד האדריכל אמנון בר אור, אולם שימור מעטפת הבניין לא הושלם. עבודת התכנון כללה שימור קפדני של המבנה והחזרתו למצבו המקורי, תוך כדי טיפול אינטנסיבי של פנים המבנה. במסגרת שדרוג הבניין ושיפור תפקודו הותקנו תשתיות חדשות, אשר כוללות מערכת מחשוב ותקשורת מורכבות ביותר, הותקנה מערכת מיזוג אוויר, ושופצו המבנים הנוספים במתחם, אשר נותקו מהמבנה העיקרי.

## קישורים חיצוניים

* בית הקונסוליה הגרמנית, באתר אמנון בר אור - טל גזית אדריכלים
* 
* 

## הערות שוליים

קטגוריה:טמפלרים: מבנים
קטגוריה:יפו: מבנים
בוכה על הקבר

"**בוכה על הקבר**" הוא פזמון שכתב והלחין אביב גפן וביצעו אביב גפן ולהקת "התעויוט". השיר יצא לאור בשנת 1993.

## רקע
השיר נכלל באלבום עכשיו מעונן, אלבומו השני של גפן. את השיר כתב גפן על מותה הדמיוני של אמו, נורית.

בווידאו קליפ שיצא לשיר שצולם בכנסייה ביפו, צולמה נורית גפן בתוך ארון קבורה. גפן סיפר על השיר: "השיר הזה על הפחד שלי הגדול ביותר. בשיר ובקליפ ניסיתי לראות בעיניים שלי שנייה לפני שזה קורה את כל ההכנות, שהיא בארון והיא מתה. זה שיר פרידה, שיר התבגרות. אני כבר מתגבר והולך קדימה".

בשיר מזכיר גפן גם את אביו, יהונתן גפן, הסובל מבעיות שכרות. גם בשירו עכשיו מעונן מאותו האלבום, כתב גפן על בעיות השתייה של אביו.

## מיקומי שיא
השיר היה 22 שבועות במצעד השבועי העברי של רשת ג' מתוכם שבועיים במקום הראשון, ובמצעד הפזמונים העברי השנתי דורג השיר במקום השישי.

## משתתפים

* אביב גפן - זמרה, סינתיסייזר

### התעויוט

* הראל בן עמי - גיטרה
* שלומי צדקי - גיטרה בס
* עודד שחר - תופים

### משתתפים נוספים

* משה לוי - פסנתר, אורגן, קולות רקע

## קישורים חיצוניים

## הערות שוליים

קטגוריה:שירי אביב גפן
קטגוריה:שירים בעברית
קטגוריה:שירים על בכי
קטגוריה:שירים על מוות
קטגוריה:שירים על אמהות
קטגוריה:שירים על אבות
קטגוריה:שירים שנכתבו על ידי אביב גפן
קטגוריה:שירים שהולחנו על ידי אביב גפן
קטגוריה:שירים שהופקו על ידי משה לוי
אינוקנטיוס השביעי

**אינוקנטיוס השביעי** (בלטינית: **Innocentius VII**;  1339 בערך – 6 בנובמבר 1406; נולד בשם קוזימו דה מיורטי (Cosimo de' Migliorati) היה אפיפיור כשנתיים - מ-17 באוקטובר 1404 ועד מותו בשנת 1406. שלטונו היה בתקופת הקרע המערבי בכנסייה הקתולית ובמקביל לכהונתו ברומא, כיהן באביניון האנטי-אפיפיור בנדיקטוס השלושה עשר.

## חייו עד שמונה לאפיפיור
נולד בעיר סולמונה  במחוז אברוצו (אברוצי). הצטיין בלימודי משפט אזרחי וקאנוני ולימד באוניברסיטת פדובה ואוניברסיטת פרוג'ה. בהמלצת מורו, נטל אותו האפיפיור אורבנוס השביעי תחת חסותו, צירף אותו לקוריה הרומאית ומינה אותו לגובה חובות הוותיקן באנגליה, שם שהה כעשר שנים. ב-1386 מינה אותו אורבנוס השביעי לבישוף בולוניה. שנה לאחר מכן התמנה לארכיבישוף רוונה.

ב-1389 מינה אותו בוניפקיוס התשיעי לחשמן ולתפקיד כומר בזיליקת סנטה קרוצ'ה אין ג'רוסלמה ברובע אסקווילינו שברומא. ב-1390 מונה לשליח אפיפיורי (לגאט) ללומברדיה וטוסקנה.

## בחירתו וכהונתו
דה מיורטי נבחר לאפיפיור פה אחד בקונקלווה קצרה שמנתה שמונה חשמנים בלבד, לאחר שנציגי בנדיקטוס השלושה עשר לא הסכימו לקחת חלק בתהליך בחירה או מינוי מועמד מוסכם בתמורה לפרישת מועמדם מאביניון. מלך נאפולי, לדיסלאוס, מלך נאפולי הבטיח את התקבלותו של האפיפיור החדש לאחר שדיכא התקוממות של אנשי המפלגה הגיבלינית ברומא. כך הפך למעשה האפיפיור לבעל-חובו של לדיסלאוס וכלי שרת בידיו.

אינוקנטיוס השביעי נטה לנפוטיזם (מינוי קרובי משפחה) ומינה את אחיינו לודביקו, שהיה מצביא-שכיר (קונדוטיירי) ששירת את ג'אן גלאצו ויסקונטי למפקד מיליציית מדינת האפיפיור. בתפקידו זה עיכב לודביקו מספר מתנגדים רומאים נודעים של האפיפיור, כאשר יצאו מפגישה עמו. הוא הזמין מתנקשים שיירצחו אותם והשליך את גופותיהם מחלונות בית החולים סנטו ספיריטו (Ospedale di Santo Spirito in Sassia) אל הרחוב. הדבר עורר התקוממות בעיר. האפיפיור, משפחתו, תומכיהם וחברי הקוריה נאלצו לנוס לויטרבו. לדיסלאוס שלח כוחות על מנת לדכא את ההתפרעויות, שעלו בחייהם של שלושים מאנשי האפיפיור. בינואר 1406 שקטו הרוחות בעיר והאפיפיור חש שהוא יכול לחזור אליה. במרץ אותה שנה הפך האפיפיור את לודביקו אחיינו למרקיז ורוזן פרמו.

עם זאת, לדיסלאוס לא הסיג את כוחותיו מהעיר לאחר שהאפיפיור שב אליה, והתבצר במבצר סנט אנג'לו החולש על הוותיקן. לאחר שהתגלה שלדיסלאוס טרח לשמר תסיסה אנטי-אפיפיורית בעיר, על-מנת לשמר את חיוניותו בעיני האפיפיור (למשל תוך סיוע לאנשי משפחת קולונה מן המפלגה הגיבלינית), הוא נודה מהכנסייה וגורש מהעיר.

בשל ההתכתשויות בעיר רומא, לא הצליח אינוקנטיוס השביעי לפעול לסיום הקרע המערבי. שארל השישי, מלך צרפת ורופרכט, מלך גרמניה הצליחו ב-1405 לארגן ועידה בהשתתפות תאולוגים מאוניברסיטת פריז, שתפעל לפתרון המצוקה המרכזית של הכנסייה, אולם בשל הסתבכות המצב ברומא טען האפיפיור שלא יוכל להבטיח ליריבו, בנדיקטוס השלושה עשר, מעבר בטוח אם יגיע הלה לרומא. בנדיקטוס השלושה עשר טען מנגד, שהסיבה היחידה שקרע לא הגיע לידי סיום הייתה חוסר רצונו של האפיפיור בפתרונה.

מותו היה פתאומי, ועורר שמועות על רצח, התנקשות או הרעלה, אף שלא נמצאו להאשמות אלה כל ראיות.

## קישורים חיצוניים

* אינוקנטיוס השביעי, באנציקלופדיה הקתולית
* רשימת תפקידים ומינויים
* 
* 

קטגוריה:אפיפיורים איטלקים
קטגוריה:אפיפיורים במאה ה-15
קטגוריה:נפטרים ב-1406
אלבניה באירוויזיון 2004

**[[אלבניה באירוויזיון|אלבניה]] ב[[אירוויזיון 2004]]** השתתפה עם השיר "The Image of You" שבוצע על ידי אנייזה שהיני. בחצי גמר הגיע השיר אל המקום ה-4 עם 167 נקודות בסך הכול. בגמר האירוויזיון הצליח השיר להגיע אל המקום ה-7 עם 107 נקודות בסך הכול.

אירוויזיון זה היה הראשון בו השתתפה אלבניה.

## לפני האירוויזיון

## באירוויזיון
את 12 הנקודות שלה העניקה אלבניה בחצי הגמר ובגמר האירוויזיון ליוון. המדינה היחידה אשר העניקה לאלבניה 12 נקודות באירוויזיון זה בחצי הגמר ובגמר היא מקדוניה הצפונית. כמו כן, הצליחה אלבניה להגיע אל המקום ה-4 בחצי הגמר עם 167 נקודות בסך הכול, ואל המקום ה-7 בגמר עם 107 נקודות בסך הכול.

### נקודות שהוענקו על ידי אלבניה

#### חצי גמר

#### גמר

## ראו גם
* אלבניה באירוויזיון

## הערות שוליים

2004
קטגוריה:מדינות באירוויזיון 2004
שפתי הפות

**שפתי הפות** (בלטינית: **Labia**) הן רקמות ארוגניות המהוות חלק מהפות. השפתיים הן החלקים היחידים מהפות שנראים מבחוץ, והן מגינות על השופכה, הדגדגן ועל פתח הנרתיק.

צבען, גודלן וצורתן של השפתיים החיצוניות והפנימיות משתנים מאוד מאישה לאישה.

## שכבות שפתיים
* **השפתיים החיצוניות** (labia majora) - בדרך כלל מסתירות חלקית את האזורים האחרים של הפות. צבע העור החיצוני של השפתיים החיצוניות הוא בדרך כלל זהה לגוון העור של האישה. העור הפנימי של השפתיים הוא לעיתים קרובות ורוד או חום. במהלך גיל ההתבגרות גדל שיער ערווה בחלק החיצוני של השפתיים.
תפקידי השפתיים החיצוניות:
# הגנה מכנית על האזור הפנימי הרגיש (הפרוזדור הפותי) העשיר בקצוות עצבים תחושתיים.
# לשיער הערווה תפקיד מסוים בגירוי מיני של האזור וזאת על ידי תזוזת השיער סביב הפות.
* **השפתיים הפנימיות** (labia minora) - שני קפלי רקמה ארוגניים המתחילים בחלק הקדמי של הפות עם הדגדגן, מתארכים ומקיפים את השופכה ואת פתח הנרתיק ומסתיימים מאחורי הנרתיק באזור חיץ הנקבים. השפתיים הפנימיות גדלות ומשנות את צורתן בעיקר בגיל ההתבגרות.
תפקידי השפתיים הפנימיות:
# השפתיים הפנימיות הן רקמת זקפה והן שותפות בתחושת העוררות המינית של האישה. בעת גירוי מיני זורם דם לאזור השפתיים הפנימיות ומנפח אותן. מה שמסייע לאישה להגיע לאורגזמה.
# השפתיים הפנימיות משמשות להגנת הפרוזדור הפותי מפני גירוי מכני, מניעת יובש ומניעת כניסת מזהמים לפתחי השופכה והנרתיק.
# במהלך קיום יחסי מין הם תורמים לגירוי מיני של כל אזור הפרוזדור הפותי, הדגדגן והנרתיק של האישה ואיבר מינו של בן זוגה. גירוי של הדגדגן עשוי להתרחש באמצעות מתח/ משיכה של הדגדגן והעורלה שעליו על ידי משיכת וגירוי השפתיים הפנימיות.
# בזמן עוררות מינית הם משומנים על ידי הריר המופרש בנרתיק ומסביבו כדי להפוך את החדירה ללא כאב ולהגן עליהם מפני גירוי.
# פתח השופכה הנשי ממוקם בין השפתיים הפנימיות, ובכך הן ממלאות תפקיד חשוב בהנחיית זרם השתן במהלך הטלת השתן הנשית. השפתיים הפנימיות הומולוגיות למשטח השופכה הזכרי של הפין.

## מראה
הצבע, האורך, הגודל, הסימטריה והמראה הכללי של השפתיים החיצוניות והפנימיות משתנים באופן ניכר מאישה לאישה. לעיתים קרובות השפתיים הן אסימטריות. לשפתיים החיצוניות יש נטייה לאבד מנפחן ולהיראות מדולדלות עם השנים. ולשפתיים הפנימיות יש נטייה להתארך או להתכהות עם השנים. כל מראה הוא מקובל ותקין.

למרות השם השפתיים הגדולות והקטנות, השמות המומלצים הם השפתיים החיצוניות והשפתיים והפנימיות, המתארים את השפתיים בצורה יותר מציאותית. אצל נשים רבות השפתים הפנימיות, הנקראות "קטנות", יותר גדולות מהשפתיים הנקראות "גדולות".

על פי ארגון הבריאות העולמי, שינויים כירורגיים ואחרים באיבר המין הנשי (כולל הסרה חלקית או מלאה של חלקים בהם מסיבות לא רפואיות) מוגדרים כ-FGM-Female genital mutilation, משמע "הטלת מום באיבר המין הנשי"

## קישורים חיצוניים

## הערות שוליים

קטגוריה:פות
דין (אי, אנטארקטיקה)

**האי דין** (באנגלית: **Dean Island**) הוא אי מול חופי ארץ מרי בירד בשטח מדף הקרח גץ, במחצית הדרך בין האי גראנט לאי סיפל שבאנטארקטיקה. 

האי, מכוסה קרח, והוא מוקף על ידי מדף הקרח גץ, באמצע בין האי גראנט לאי סיפל, למול חופי ארץ מרי בירד. 

ארכו של האי 37 קילומטרים ורוחבו 19 קילומטרים. 

בקצה הדרומי של האי נמצאת נקודת קול.

## היסטוריה
### גילוי האי
האי התגלה ב-5 בפברואר 1962, עת נראה מסיפון אוניית משמר החופים של ארצות הברית גליישר, שהייתה באותה עת 37 קילומטרים מהאי. 

### מקור השם
האי נקרא על שמו של רב-נגד ס. ל. דין (S. L. Dean) מצי ארצות הברית, שהיה חשמלאי על האונייה בעת גילוי האי.

## לקריאה נוספת

• Otto von Kotzebue, **[https://books.google.co.il/books?id=UEYbAAAAYAAJ&pg=PA158&lpg=PA158&dq=%22Dean+Island%22&source=bl&ots=ixuqTnYnUK&sig=ACfU3U0ilCRD7k9dAmyLNE_FJaHiWXAAAw&hl=en&sa=X&ved=2ahUKEwjWi7qt0qDiAhWE66QKHRgACas4KBDoATABegQIBhAB#v=onepage&q=%22Dean%20Island%22&f=false A Voyage of Discovery, Into the South Sea and Beering's Straits]**, PP 158-159 

## קישורים חיצוניים

* האי דין באתר הסקר הגאולוגי של ארצות הברית
* האי דין באתר הגאזט האנטארקטי המשווה SCAR של ממשלת אוסטרליה

## הערות שוליים

דין
דין
עבד אל-פתאח אל-בורהאן

לוטננט גנרל **עבד אל-פתאח עבד א-רחמאן אל-בורהאן** (בערבית: **عبد الفتاح عبد الرحمن البرهان**; בתעתיק מדויק: עבד אלפתאח עבד אלרחמן אלברהאן; נולד ב-11 ביולי 1960) הוא איש צבא ופוליטיקאי סודאני ולוטננט גנרל בצבא סודאן המשמש כנשיא מועצת הריבונות של סודאן, נשיאות שיתופית זמנית, המורכבת מחמישה קצינים וארבעה אזרחים. הוא היה לראשונה לראש המדינה באפריל 2019 כשקיבל את מושכות השלטון מהגנרל אחמד עווד בן עוף.
בין 12 באפריל ל-21 באוגוסט 2019 שימש כנשיא המועצה הצבאית הזמנית של סודאן.

אל-בורהאן כיהן קודם כמפקח הכללי של הצבא הסודאני.

אל-בורהאן נחשב כנקי יותר מבחינתו של הציבור הסודאני לעומת גנרלים אחרים. במהלך המחאות בסודאן 2018–2019 הוא נפגש עם המפגינים, והאזין לביקורותיהם כלפי המשטר. בעקבות זאת, לאחר עלייתו לשלטון של אחמד עווד בן עוף, שר ההגנה ומחליפו של עומר אל-בשיר, העם דרש את מינויו של אל-בורהאן והמחאה הצליחה, כך שאבן עוף שרד יום אחד בלבד בתפקיד הנשיא. אף על פי כן, הציבור דרש בחירות דמוקרטיות ותחת אל-בורהאן הצבא החל לנקוט ביד קשה יותר נגד המפגינים.

אל-בורהאן נפגש באוגנדה עם בנימין נתניהו ב-3 בפברואר 2020, צעד שהוסתר מחברי הממשלה וספג גינויים חדים מאנשי הדת במדינה. בהמשך, אף היה ממצדדי הנורמליזציה עם ישראל ותחת הנהגתו החלו למגעים לכינונו של הסכם ישראל–סודאן, שנחתם בינואר 2021. [250px|ממוזער|נשיא ארצות הברית [דונלד טראמפ מקיים שיחת ועידה מהחדר הסגלגל בבית הלבן עם ראשי ישראל וסודאן במהלכה נודע על הנורמליזציה הצפויה בין המדינות, 23 באוקטובר 2020]]

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נשיאי סודאן
קטגוריה:פוליטיקאים סודאנים
קטגוריה:גנרלים
קטגוריה:ילידי 1960
פונקטור נגזר

במתמטיקה, ניתן *לגזור* פונקטורים מסוימים על מנת לקבל פונקטורים אחרים הקשורים לפונקטור המקורי. בעוד שפעולה זו מופשטת מאוד, היא מקשרת מספר בניות במתמטיקה.
## מוטיבציה
נביא מספר דוגמאות מאלגברה הומולוגית, הממחישות את הצורך בפונקטורים נגזרים.

נתבונן בפונקטור T_A:R\operatorname{-mod}\to R\operatorname{-mod} (כאשר R\operatorname{-mod} היא קטגוריית המודולים מעל החוג החילופי R) המוגדר באמצעות: T_A(B)=A\otimes B. כידוע, זהו פונקטור מדויק מימין, כלומר - בהינתן סדרה מדויקת קצרה 0\to L \to M \to K \to 0, הפנקטור T_A משרה לנו את הסדרה המדויקת:

 A\otimes_R K\to A\otimes_R L\to A\otimes_R M \to 0  

שאלה טבעית שעולה כעת היא כיצד ניתן להמשיך את הסדרה משמאל, כך שתתקבל סדרה מדויקת ארוכה? התשובה לשאלה זו ניתנת על ידי הפונקטור הנגזר השמאלי של T_A, שמסומן \operatorname{Tor}_i^R(A,-) לכל 1 \leq i וממשיך את הסדרה בצורה הבא:  \cdots \to \operatorname{Tor}_2^R(A,M) \to \operatorname{Tor}_1^R(A,K) \to \operatorname{Tor}_1^R(A,L) \to \operatorname{Tor}_1^R (A,M) \to A\otimes_R K\to A\otimes_R L\to A\otimes_R M\to 0, 

את הבנייה הזו ניתן להכליל לכל פונקטור מדויק מעל כל קטגוריה אבלית שמקיימת תנאי מסוים. 

## קישורים חיצוניים
* 

קטגוריה:תורת הקטגוריות
קו רחוב 42 של הרכבת התחתית של ניו יורק

**קו S** או בשמו המלא **קו רחוב 42** (באנגלית: **42nd** **Street Shuttle**) הוא קו רכבת תחתית במחלקה A של הרכבת התחתית של ניו יורק. סמל המסלול של הקו הוא בצבע אפור והוא משמש כקו קישור בין תחנת הרכבת התחתית כיכר טיימס/רחוב 42 לבין תחנת גרנד סנטרל. הקו שנקרא גם "גרנד סנטרל- טיימס" הוא הקו הקצר ביותר במערכת, אורכו 732 מטר ומרחק הנסיעה בין 2 תחנותיו עומד על 90 שניות.

## היסטוריה
הקו ברחוב 42 נבנה והופעל על ידי חברת Interborough Rapid Transit Company) IRT), והוא כיום חלק מחטיבה A של הרכבת התחתית של ניו יורק. המסילה שבה הקו משתמש נפתח בשנת 1904 כחלק מפרויקט הרכבת התחתית הראשונה בעיר. מסלולו של קו הרכבת התחתית המקורי היה מתחיל צפונית מהעירייה פונה מערבה אל רחוב 42 ומשם פונה צפונה אל רחוב ברודוויי. מסלול זה שהיום משמש בחלקו את קו 1 של הרכבת התחתית של ניו יורק פעל עד שנת 1918. כשנבנה קו ברודוויי- השדרה השביעית, בוטל רוב המסלול של הקו והוא ממשיך לפעול עד היום בקטע הקצר שבין תחנת כיכר טיימס לתחנת גרנד סנטרל. ברשימות של חברת IRT הוא נקרא "קו 0" (אפס) כדי להבדיל אותו משאר הקווים. ובשלטי התחנות הוא מסומן כ- S.

## מסלול הקו
הקו עובר מתחת לרחוב 42 ממזרח למערב בין תחנת כיכר טיימס עד לתחנת הרכבת גרנד סנטרל, המרחק הכולל בין 2 תחנותיו עומד על 732 מטר בלבד.

## קווים נוספים בשם זה
במערכת הרכבת התחתית של ניו יורק פועלים עוד 2 קווי קישור הנקראים "קו S" הראשון הוא קו פרנקלין- אבהמה  הפועל בין 2 תחנות חשובות בברוקלין, והשני הוא קו רוקוואי פארק  המשמש כקו קישור בין 5 תחנות חשובות בדרום ברוקלין.

## ראו גם
* הרכבת התחתית של ניו יורק
* רכבת תחתית

## קישורים חיצוניים

קטגוריה:ניו יורק: קווי רכבת תחתית
הקורפוס המוטס ה-18 (ארצות הברית)

**הקורפוס המוטס ה-18** (באנגלית: **XVIII Airborne Corps**) היא יחידה גדולה של צבא ארצות הברית, והיא כיום כוח המשימה הגדול ביותר עד דרג הקורפוס של הכוחות האמריקנים. זהו הקורפוס המוטס היחיד בארצות הברית, ומונה כיום ארבע דיוויזיות עם כ-88,000 איש. המטה של הקורפוס ממוקם בפורט ליברטי, צפון קרוליינה, שם שכן המטה של הקורפוס ה-18 במהלך מלחמת האזרחים האמריקנית.

## היסטוריה
הקורפוס המוטס ה-18 הוקם בתחילה כ**קורפוס השריון השני** ב-17 בינואר 1942, תחת פיקודו של ויליאם הנרי הריסון מוריס הבן, ושמו שונה ב-9 באוקטובר 1943 לקורפוס ה-18. לקראת מבצע מרקט גארדן, ב-25 באוגוסט 1944 הוכפפו לקורפוס הדיוויזיות המוטסות ה-82, ה-101 וה-17, ושמו שונה לקורפוס המוטס ה-17. מת'יו רידג'וויי פיקד על הקורפוס, והוביל את חייליו חודש לאחר מכן במהלך המבצע המוטס בהולנד. יחד עם הקורפוס המוטס ה-1 הבריטי, הוא היה תחת פיקודה של הארמייה המוטסת הראשונה של בעלות-הברית, בפיקודו של לואיס בררטון. בסוף יוני 1945 חזרו היחידות לארצות הברית, שם פורק הקורפוס. במהלך מלחמת קוריאה הוקם הקורפוס מחדש במאי 1951, ועבר למיקום החדש בפורט בראג. יחידות הקורפוס השתתפו במלחמת וייטנאם, מבצע זעם דחוף בגרנדה, במבצע מטרה צודקת בפנמה, במלחמת המפרץ, במלחמת אפגניסטן, במלחמת עיראק, ובמבצעים נוספים במהלך השנים.

## ארגון
מטה הקורפוס ממוקם בפורט בראג, צפון קרוליינה, וכפופים לו היחידות הבאות:
* הדיוויזיה ה-3
* הדיוויזיה ההררית ה-10
* הדיוויזיה המוטסת ה-82
* הדיוויזיה המוטסת ה-101

## מפקדים

## קישורים חיצוניים

* 

*
קטגוריה:גייסות בצבא ארצות הברית במלחמת העולם השנייה
קטגוריה:גייסות בצבא ארצות הברית
קטגוריה:יחידות צנחנים
האצטדיון המרכזי (סוצ'י)

**האצטדיון המרכזי על שם [[שלווה מטרוולי]]** (ברוסית: **Центра́льный стадио́н и́мени Сла́вы Метреве́ли**) הוא אצטדיון הממוקם בסוצ'י שברוסיה. כיום האצטדיון משמש בעיקר למשחקי כדורגל, כאצטדיונה הביתי של קבוצת הכדורגל המקצוענית סוצ'י. האצטדיון מכיל 10,200 מושבים ונחנך ב-19 באפריל 1964 במשחק בין  ל.

האצטדיון נמצא בבעלות משרד הספורט של רוסיה באמצעות החברה הפדרלית "ספורט דרום". במתחם ישנו גם אזור אימון לאתלטיקה ומכון כושר.
## קישורים חיצוניים

קטגוריה:אצטדיוני כדורגל ברוסיה
קטגוריה:סוצ'י: ספורט
אצטדיון ספרטק (טמבוב)

**אצטדיון ספרטק** (ברוסית: **Стадион Спартак**) הוא אצטדיון בעיר טמבוב שברוסיה. האצטדיון קרוי על שמו של מועדון כדורגל בשם זה שייצג את העיר בתחרויות הלאומיות.

## היסטוריה
בעקבות העפלתה של קבוצת הכדורגל טמבוב לליגת העל הרוסית בכדורגל, ממשלת המחוז החלה ביישום תוכניות להרחבתו בשנת 2019, שנועדו להגדיל את תכולת המושבים ל-15,000 מושבים, אך התוכניות התעכבו ובסופו של דבר המועדון לא התארח באצטדיון במסגרות הבכירות.

בשנים 1960–2013 שימש האצטדיון כמגרשה הביתי של קבוצת ספרטק טמבוב, עד לפירוקה וגם לאחר הקמתה מחדש ביולי 2022. מאז 2013 משמש את טמבוב. ברם, גם בחלק הראשון של עונת 2019/2020 ובכל שנות השתתפותה בליגה הבכירה, טמבוב אירחה במורדוביה ארנה.

ספרטק (טמבוב)
ספרטק (טמבוב)
ספרטק טמבוב

200px|ממוזער|לוגו ספרטק עד 2013.
**מועדון ה[[כדורגל]] ספרטק [[טמבוב]]** (ברוסית: **Футбольный Клуб «Спартак» Тамбов**) היה מועדון כדורגל מקצועני סובייטי-רוסי מהעיר טמבוב שהתקיים תחילה בשנים 1960–2013 והשתתף בליגה הסובייטית הראשונה ובליגה הרוסית השנייה. בקיץ 2022 הוקם מחדש ביוזמת ממשלת מחוז טמבוב.

המועדון התמודד בליגת המשנה הסובייטית בשנים 1960–1962, אך מאז 1963 ועד לפירוקה ייצגה את העיר טמבוב בליגה השנייה בברית המועצות ובליגת הכדורגל המקצוענית של רוסיה.

## שמות הקבוצה
* 1960—1972 — ספרטק
* 1972—1979 — רבטרוד
* 1980—2013 — ספרטק
* 2020–2022 — אקדמיית הכדורגל טמבוב
* 2022 — ספרטק טמבוב

## היסטוריה
ספרטק טמבוב הוקמה בשנת 1960 והורכבה ממיטב שחקני הכדורגל של מחוז טמבוב ובמשך 11 העונות הבאות ספרטק ייצגה את המחוז בשנים 1960–1970 בליגה הסובייטית השנייה. ברם לא הצליחה להגיע להישגים משמעותיים ובשנת 1971 נערך ארגון מחדש והקבוצה הועברה לבעלות מפעל "רבטרוד".

בשנות ה-80 המועדון הוקם מחדש כקבוצת "ספרטק" ותחת שם זה התמודד בתחרויות המקצועניות עד לפירוקו בשנת 2013. בשנת 1996 הקבוצה זכתה באליפות המחוז של ליגת הכדורגל החובבנית של רוסיה ומאז 1997 התמודד בליגת הכדורגל המקצוענית של רוסיה.

הישג השיא של המועדון היה מקום 4 באליפות הליגה השנייה. בשנת 2013 המועדון פורק ובמקומו הוקם מועדון הכדורגל טמבוב. בשנת 2021, מועדון טמבוב פשט את הרגל ומחוז טמבוב נותר ללא מועדון כדורגל מקצועני. בשנת 2022 הוחלט על הקמת מועדון חדש על בסיס אקדמיית הכדורגל המקומית, בה פעלה קבוצת אקדמיית הכדורגל של טמבוב, שהשתתפה בליגה ובגביע המקומיים והתמודדה בליגה השלישית (אליפות רוסיה בין קבוצות חובבים) בעונות 2020, 2021 ו-2022. ב-7 ביולי 2022, נודע שקבוצת אקדמיית הכדורגל תהפוך למועדון ספרטק. כך, ביולי 2022 הוקם המועדון מחדש כמועדון כדורגל מקצועני בחסות ממשלת מחוז טמבוב והחל להתמודד בטורניר הליגה הרוסית השנייה בכדורגל.

## סגל
### שחקנים ידועים בעבר ובהווה
* יורי ז'ירקוב
* דמיטרי סיצ'ב

## קישורים חיצוניים
* 

* ספרטק טמבוב באתר הליגה השנייה

קטגוריה:קבוצות כדורגל סובייטיות
קטגוריה:קבוצות כדורגל שהוקמו ב-1960
קטגוריה:קבוצות כדורגל שהוקמו ב-2022
קטגוריה:טמבוב: ספורט
בנימין אלקוצר

הרב **בנימין אלקוצר** (ה'תרכ"ו - י"ד בטבת ה'תש"ג, 22 בדצמבר 1942) היה רב, דיין ושד"ר ספרדי-ירושלמי, חבר ועד העדה הספרדית בירושלים ומועצת הרבנות הראשית לישראל מיום הקמתה.

## ביוגרפיה
נולד בירושלים בשנת ה'תרכ"ו למשפחה עשירה ומכובדת. למד בישיבת תפארת ירושלים. היה חבר ועד העדה הספרדית בירושלים ודיין בבית הדין שלה. בשנת ה'תרנ"ד יצא כשד"ר לסוריה ולבנון. בשנת תרס"ז, כשהתעוררה המחלוקת על זהות הראשון לציון, היה בין תומכי הרב חיים משה אלישר, ואף יצא בשליחות לבירה קושטא כדי לסכל את מינוי הרב יעקב מאיר. בשנת ה'תרס"ח סייע לרב בן ציון אברהם קואינקה ואחרים לייסד את "בית זקנים וזקנות הכללי". היה ממשתפי כנס היסוד של הרבנות הראשית לישראל בי"ב בשבט ה'תרע"ט, ובשנת ה'תרפ"א, נבחר לחבר מועצת הרבנות הראשונה, ואף מילא את מקומו של הרב יעקב מאיר כרב הראשי בעת שהאחרון נסע לשליחות באירופה. בשנת 1930 חתם על כרוז הקורא לתמיכה כלכלית בקרן היסוד. בערוב ימיו פרש מתפקידו והתמסר ללימוד התורה. את שארית ימיו חי בבית מושב הזקנים והזקנות הספרדי, עד לפטירתו  בי"ד בטבת ה'תש"ג (22 בדצמבר 1942). נקבר בחלקת הספרדים בבית הקברות היהודי בהר הזיתים.

## קישורים חיצוניים
* כרטיס הקבר שלו באתר הר הזיתים.

## הערות שוליים

קטגוריה:חברי מועצת הרבנות הראשית
קטגוריה:אנשי ועד העדה הספרדית בירושלים
קטגוריה:רבנים ספרדיים
קטגוריה:ירושלים: רבנים
קטגוריה:בוגרי ישיבת תפארת ירושלים (ירושלים)
קטגוריה:שד"רים
קטגוריה:אנשי היישוב הוותיק ילידי ארץ ישראל
קטגוריה:יהודים הקבורים בהר הזיתים: חלקת הספרדים
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
קטגוריה:ארץ-ישראלים שנפטרו ב-1942
הדיוויזיה השלישית (ארצות הברית)

**הדיוויזיה השלישית** (באנגלית: **3rd Infantry Division**) היא דיוויזיה של צבא ארצות הברית שלחמה במלחמת העולם הראשונה ובמלחמת העולם השנייה, והיא פעילה עד היום. מטה הדיוויזיה שוכן בפורט סטיוארט, ג'ורג'יה, והיא כפופה לקורפוס המוטס ה-18.

## היסטוריה
### מלחמת העולם הראשונה
הדיוויזיה השלישית הוקמה בנובמבר 1917 בצפון קרוליינה, שבעה חודשים לאחר כניסת ארצות הברית למלחמת העולם הראשונה. הדיוויזיה הורכבה מהבריגדה ה-5 שהורכבה מהרגימנטים ה-7 וה-8, ומהבריגדה ה-6 שהורכבה מהרגימנטים ה-30 וה-38. ביולי 1918 לחמה בקרב השני על המארן, ולאחר מכן השתתפה הדיוויזיה בקרב סן-מייל ובמתקפת מז-ארגון. במהלך הלחימה, איבדה הדיוויזיה 3,177 הרוגים ו-12,940 פצועים.

### מלחמת העולם השנייה
במלחמת העולם השנייה הורכבה הדיוויזיה מהרגימנטים ה-7, ה-15 וה-30, והיא לחמה בכל זירות המלחמה באירופה. הדיוויזיה השתתפה במבצע לפיד, ולאחר מכן לחמה במערכה בתוניסיה. בקיץ 1943 השתתפה הדיוויזיה בפלישה לסיציליה ובפלישה לאיטליה, ולאחר מכן לחמה בקרב מונטה קאסינו ובקרב אנציו. לאחר מכן השתתפה הדיוויזיה בשחרור רומא, ובקיץ 1944 היא השתתפה במבצע דרגון. לאחר מכן היא התקדמה מעמק הרון למעלה, חצתה את הרי הווז', והגיעה אל הריין בשטרסבורג ב-27 בנובמבר. לאחר שחרור קולמר ב-26 בינואר 1945 (כיס קולמר), הגיעה החטיבה אל קו זיגפריד. היא הייתה מעורבת במבצע טון נמוך (15 - 24 במרץ), שבו נכבשו חלקים מחבל הסאר ומפפאלץ. הדיוויזיה פרצה את קו זיגפריד בצווייבריקן וחצתה את הריין ב-26 במרץ.

הדיוויזיה כבשה את נירנברג בקרב קשה, והניצחון נחגג ב-20 באפריל 1945, על ידי מצעד ניצחון גדול דרך השוק העיקרי. לאחר מכן, היא כבשה את אאוגסבורג ב-27 באפריל, ואת מינכן ב-30 באפריל. יחידות של הדיוויזיה הגיעו לראשונה לברכטסגאדן וניקו את הברגהוף של היטלר. בעת הכניעה הגרמנית שהתה הדיוויזיה בזלצבורג. במהלך המלחמה איבדה הדיוויזיה 4,922 הרוגים ו-18,766 חיילים פצועים, 636 חיילים נוספים שנפצעו מתו כעבור זמן מהפציעות.

### לאחר המלחמה
הדיוויזיה לחמה במלחמת קוריאה, שבה היא איבדה 2,160 הרוגים ו-7,939 פצועים. בשנת 1958 הוצבה הדיוויזיה בגרמניה, שם פעלה בתחילה כחלק מהקורפוס ה-5, ולאחר מכן כחלק מהקורפוס ה-7. בשנת 1998 השתתפה הדיוויזיה במלחמת המפרץ, ובשנת 1998 היא הוצבה בכווית, כדי להגיב על תוקפנות אפשרית של עיראק, שגירשה את פקחי הנשק של האו"ם. בשנת 2000 נשלחה הדיוויזיה לבוסניה, ובשנת 2003 היא לחמה במלחמת עיראק. בשנים לאחר מכן נשלחו יחידות מהדיוויזיה לסבבי שירות בעיראק ובאפגניסטן, בעוד מפקדת הדיוויזיה נשארה בבסיסה בפורט סטיוארט, ג'ורג'יה.

## קישורים חיצוניים
* 

*
קטגוריה:ערכים שבהם תבנית בריטניקה אינה מתאימה
3
3
קטגוריה:דיוויזיות בצבא ארצות הברית במלחמת העולם השנייה
קטגוריה:יחידות הכוחות המזוינים של ארצות הברית במלחמת קוריאה
ירדן כהן

**ירדן כהן** (נולד ב-26 במרץ 1997) הוא כדורגלן ישראלי המשחק בעמדת המגן השמאלי בקבוצת בית"ר ירושלים.

## קריירה
כהן החל את הקריירה שלו בקבוצת הילדים של מכבי חיפה בה שיחק עד לקבוצת הנוער ובגיל 18 הצטרף לקבוצת הנוער של הפועל רעננה. ב-2 באוגוסט 2016 ערך את הופעת הבכורה שלו בקבוצה הבוגרת בתיקו 0-0 נגד הפועל תל אביב במסגרת גביע הטוטו. את עונת הבכורה שלו בבוגרים סיים עם 15 הופעות בכל המסגרות. בעונת 2018/2019 הפך לשחקן הרכב בקבוצה הבוגרת. ב-9 במרץ 2019 הבקיע את שער הבכורה שלו בקבוצה הבוגרת בתיקו 2-2 נגד הפועל חיפה.

ב-3 באוגוסט 2020 הושאל למכבי פתח תקווה.

ב-25 ביוני 2025 חתם לעונה אחת בבית"ר ירושלים.

### נבחרת ישראל
לזכותו של כהן ארבע הופעות במדי הנבחרת הצעירה של ישראל.

במרץ 2026 זומן כהן לנבחרת הבוגרת לקראת משחק הידידות מול גיאורגיה.

## תארים
; מכבי פתח תקווה
* גביע המדינה: 2023/2024
**[[ביתר ירושלים]]**
*גביע הטוטו: 2025/2026

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני הפועל רעננה
קטגוריה:כדורגלני מכבי פתח תקווה
קטגוריה:טירת כרמל: כדורגלנים
קטגוריה:כדורגלני בית"ר ירושלים
קטגוריה:ישראלים שנולדו ב-1997
אבותי כי בטחו

**אבותי כי בטחו** הוא פיוט מסוג סליחה לתענית עשרה בטבת, המתאר את מאורעות היום ואת השלכותיו על עם ישראל עד היום הזה. מחברו הוא רבי אפרים ב"ר יצחק מרגנשבורג, פוסק מפורסם ופייטן בן גרמניה במאה ה-12. ידועות שתי נוסחאות שונות לפיוט, וככל הנראה שתיהן יצאו מתחת ידי הפייטן עצמו, שנהג לעבד את פיוטיו שלו במספר גרסאות.

## תוכן הפיוט
הפיוט, שנועד כבר מעיקרו לצום עשרה בטבת, מתאר את הצרות שבאו על עם ישראל משלהי תקופת בית ראשון והלאה, מאז עזיבתם את חוקי התורה: בעשרה בטבת הוטל המצור הבבלי על ירושלים, כפועל יוצא מעוונות ישראל ומסירובם לשמוע לדברי הנביא ירמיהו, ופורענות ראשונה זו הביאה לחורבן בית המקדש הראשון ולסילוק השכינה מישראל. מאז מצוי עם ישראל בגלות ובסבל שלא הוקלו במרוצת הדורות.

הפייטן מביע את כאבו ותמה עד מתי יוסיף אלוהים לעַנּות את ישראל, ומסיים בבקשה כפולה: שינקום ה' באויבי ישראל (), ויגאל את עמו מאפלה לאורה בביאת המשיח, אז ייהפך צום עשרה בטבת "לְשָׂשׂוֹן וּלְשִׂמְחָה" עם שאר הצומות, כהבטחתו של זכריה הנביא: 

## חיבור הפיוט
המחבר, רבינו אפרים מרגנשבורג, נהג כנראה לכתוב את פיוטיו בכמה נוסחאות שונות (כמו פיוטו "אם אפס רבע הקן"), וכך התגלגל הפיוט לידינו בשתי נוסחאות, שהאחת מהן נאמרת לפי מנהג אשכנז המערבי, וכן במנהג פוזנא, והשנייה לפי נוסח אשכנז המזרחי. לפי המקובל במחקר, שתי הנוסחאות מקוריות, והמחבר ערך את פיוטו שלו והתאים לו בתים חדשים.

בגרסה שבמנהג אשכנז המזרחי יש ארבעה עשר בתים לפיוט, ואילו בגרסה שבמנהג אשכנז המערבי ישנם אחד עשר בתים. הגרסה המערבית כוללת התייחסויות רבות לשלטון הנצרות בארץ ישראל ולכנסיית הקבר. בשל כך, בדפוסים רבים, נשמטו (עקב הצנזורה הנוצרית) ממנה חמישה בתים, ונותרו רק שישה בתים.

## מבנה הפיוט
בתי הפיוט מורכבים מארבע שורות שוות, כאשר השורה האחרונה בכל בית היא פסוק מן התנ"ך.

בסידורי התפילה ובמחזורים המודפסים מסווגת הסליחה כ"פזמון", כאשר לאחר כל בית יש לחזור על הפתיח כרפרן: "אֲבוֹתַי כִּי בָטְחוּ בְּשֵׁם אֱלֹהֵי צוּרִי". צורת חזרה זו היא כנראה מאוחרת משום שצירוף צלע זו לכל המחרוזות יוצר משפט חסר משמעות. ייתכן שהרפרן המקורי נועד להיות המחרוזת הראשונה כולה, ולא רק הפתיח, אך סביר גם שבמקור לא היה הפיוט אמור לכלול פזמון כלל.

### אמצעים אמנותיים

* אקרוסטיכון - האותיות שבתחילת כל בית מרכיבות את חתימת המחבר: בשתי נוסחאותיו של הפיוט מופיעה אותה החתימה, "אברהם יצחק אפרים", צורת חתימה בה מקדים רבינו אפרים את שם סבו (אברהם) ושם אביו (יצחק) לשמו שלו.
* חריזה פנימית כפולה בכל בית, כאשר כל מחצית שורה ראשונה מתחרזת עם חברותיה באותו הבית, וכל סיום שורה מתחרז גם הוא עם סיומי השורות באותו הבית; ובסוף הבתים מופיעה חריזה חיצונית אחידה, כך שכל בית מסתיים בהברה "**רִי**". הבית הראשון כדוגמה: 
* הצגת הנושא המרכזי של הפיוט כבר בבית הראשון: החרטה על חטאי האבות שהובילו לחורבן בית המקדש, אזכור של צום עשרה בטבת, וההכרה בכך שההליכה בדרכי התורה היא שמובילה לחיים טובים ומאושרים.
* הרמזים מקראיים רבים משובצים בפיוט, ולצדם מופיעים הרמזים תלמודיים (כמו השורה במנהג המזרחי: , המבוססת על דברי ).

## קישורים חיצוניים

* '''מילות הפיוט 'אבותי כי בטחו' על שתי נוסחאותיו''', באתר ויקיטקסט
* 
* אבותי כי בטחו בגרסה המקובלת במנהג המערבי, בלחן של יהדות גרמניה, באתר קול הלשון
* 

## הערות שוליים

קטגוריה:סליחות
קטגוריה:יצירות עם אקרוסטיכון
קטגוריה:שירת ימי הביניים
קטגוריה:טבת
קטגוריה:פיוטי אפרים מרגנסבורג
חצרון בן פרץ

[250px|ממוזער|שמאל|חצרון, פרץ ורם. שרטוט שנעשה מעבודת [פרסקו מעשה ידי מיכלאנג'לו בקפלה הסיסטינית (1511-2), לפני שכוסתה על ידו מאוחר יותר (1520-30)]]
**חצרון** הוא דמות מקראית, בנו בכורו של פרץ בן יהודה ואחיו של חמול. הכתוב בספר במדבר מונה את חצרון עם אבות האומה הישראלית. שמו של חצרון נזכר לראשונה ברשימת היחס בבראשית המונה את יעקב, בניו ומשפחותיהם אשר ירדו למצרים. מאבותיו של דוד המלך.

חצרון נשא לאישה את בת מכיר כאשר היה בן שישים והיא ילדה לו את שגוב. אביה אשתו השנייה של חצרון ילדה לו לאחר מותו את אשחור. ייתכן כי נישאה לחצרון שכבר הגיע לגיל מופלג ולאחר נישואיהם נפטר, והיא ילדה את בנה לאחר מותו.

רשימות היחש של יהודה המופיעות בספר דברי הימים ומספרות אודות ארגון משפחות יהודה נותנות מידע על משפחתו של חצרון. יש המחלקים את שבט יהודה לשתי קבוצות עיקריות- שהעיקרית ביניהן היא משפחתו של חצרון בן פרץ והקבוצה השנייה היא של שאר משפחות יהודה. הקבוצה השייכת למשפחת בני חצרון נחלקת לבני ירחמאל ובני כלב בן חצרון, ובאמצע בני רם שעימהם נמנה בית דוד.

לפי פירוש שכל טוב מאת ר' מנחם בן שלמה על ספר בראשית, פרק מ"ו פסוק י"ב מקור השם הוא בחסרון שנוצר אחרי מות ער ואונן (דמות מקראית).

## הערות שוליים

קטגוריה:אישים בספר דברי הימים
קטגוריה:אישים במגילת רות
קטגוריה:אישים משבט יהודה
קטגוריה:יורדי מצרים